Αριθ. C 265/28 Επίσημη Εφημερίδα των Ευρωπαϊκών Κοινοτήτων 5. 10. 87 
Πρόταση κανονισμού του Συμβουλίου για την ανάληψη κοινοτικής δράσης στον τομέα της 
τεχνολογίας της μάθησης DELTA (Ανάπτυξη των μεθόδων μάθησης στην Ευρώπη με τη βοήθεια 
των προηγμένων τεχνολογιών) — Εναρκτήρια φάση 
COM(87) 353 τελικό 
(Υποβληθείσα από την Επιτροπή στο Συμβούλιο στις 12 Αυγούστου 1987) 
(87/C 265/03) 
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
Έχοντας υπόψη: 
τη συνθήκη για την ίδρυση της Ευρωπαϊκής Οικονομικής 
Κοινότητας και ιδίως το άρθρο 130Q, παράγραφος 2, 
την πρόταση της Επιτροπής, 
τη γνώμη της Οικονομικής και Κοινωνικής Επιτροπής, 
σε συνεργασία με το Ευρωπαϊκό Κοινοβούλιο, 
Εκτιμώντας: 
ότι η Κοινότητα έχει ως αποστολή, με την καθιέρωση 
κοινής αγοράς και τη σταδιακή προσέγγιση της οικονομι­
κής πολιτικής των κρατών μελών, να προωθήσει στο 
σύνολο της Κοινότητας την αρμονική ανάπτυξη των οικο­
νομικών δραστηριοτήτων και τη σύσφιξη των σχέσεων 
μεταξύ των κρατών μελών, 
ότι η εκπαίδευση και η κατάρτιση διαδραματίζουν αποφα­
σιστικό ρόλο στη μελλοντική οικονομική ανάπτυξη της 
Κοινότητας και ότι οι προηγμένες τεχνολογίες πληροφο­
ριών και τηλεπικοινωνιών προσφέρουν νέα και αποτε­
λεσματικότερα μέσα για την υποστήριξη των διδακτικών 
δραστηριοτήτων 
ότι οι αρχηγοί κρατών και κυβερνήσεων, κατά τις συνα­
ντήσεις τους στη Στουτγάρδη, την Αθήνα, το Φοντεναι-
μπλώ και τις Βρυξέλλες, εξήραν τη σημασία που έχει η 
ενίσχυση της τεχνολογικής βάσης και της ανταγωνιστι­
κότητας της βιομηχανίας και υπογράμμισαν την ανάγκη 
να χρησιμοποιηθούν καλύτερα οι ανθρώπινοι πόροι με 
αυξημένη συνεργασία μεταξύ ανώτατης εκπαίδευσης και 
βιομηχανίας· 
ότι οι αρχηγοί κρατών και κυβερνήσεων, κατά τη συνά­
ντηση τους στις 28-29 Ιουνίου 1985, ενέκριναν και προ­
συπέγραψαν το μνημόνιο της Επιτροπής για την ενίσχυση 
της τεχνολογικής συνεργασίας στην Ευρώπη, το οποίο, 
μεταξύ των θεμάτων προτεραιότητας για τα οποία πρέπει 
να προταθεί η δράση, περιλαμβάνει τις τεχνολογίες της 
εκπαίδευσης και κατάρτισης· 
ότι το Ευρωπαϊκό Κοινοβούλιο έχει τονίσει επανειλημμέ­
νως τη σημασία που αποδίδει στην εκπαίδευση και την 
κατάρτιση για τη μελλοντική οικονομική και κοινωνική 
ευημερία της Κοινότητας και, το Μάιο του 1983, ενέκρινε 
ψήφισμα(·) με το οποίο ζητεί την καταβολή εντονοτέρων 
προσπαθειών στον τομέα της εκπαίδευσης και κατάρτι­σης· ότι την 11η Νοεμβρίου 1986 το Ευρωπαϊκό Κοι­
νοβούλιο ενέκρινε ψήφισμα με το οποίο καλεί την Επι­
τροπή να προετοιμάσει πρόγραμμα για την αξιοποίηση 
της τεχνολογίας στην εκπαίδευση (2)· 
ότι η Οικονομική και Κοινωνική Επιτροπή έχει τονίσει 
τη σημασία της χρησιμοποίησης των νέων τεχνολογιών 
πληροφοριών και τηλεπικοινωνιών για τη διατήρηση 
εργατικού δυναμικού υψηλού βαθμού εξειδίκευσης που να 
είναι σε θέση να προσαρμόζεται στις μεταβαλλόμενες 
απαιτήσεις της εργασίας, με αποτέλεσμα τη συμβολή στη 
μείωση της ανεργίας που οφείλεται στην έλλειψη προ­
σόντων 
ότι το πρόγραμμα πλαίσιο κοινοτικών ενεργειών έρευνας 
και τεχνολογικής ανάπτυξης (1987-1991), προβλέπει την 
αξιοποίηση των τεχνολογιών πληροφόρησης, τηλεπικοι­
νωνιών και ραδιοτηλεοπτικών μεταδόσεων προς όφελος 
νέων υπηρεσιών κοινού ενδιαφέροντος υπό το δεύτερο 
τίτλο του «Προς μία μεγάλη αγορά και μία κοινωνία των 
πληροφοριών και της επικοινωνίας»· ότι στο πρόγραμμα 
πλαίσιο υπάρχει πρόβλεψη για κοινοτική δράση στον 
τομέα των εκπαιδευτικών τεχνολογιών 
ότι η ζήτηση για εκπαίδευση και κατάρτιση αυξάνει συνε­
χώς, διαφοροποιείται περισσότερο και απαιτεί βελτιώσεις 
ως προς τις δυνατότητες πρόσβασης· ότι η πρόοδος της 
διδακτικής τεχνολογίας συμπίπτει με την εμφάνιση προη­
γμένων υπηρεσιών και εξοπλισμού επικοινωνιών που, με 
μικρό πρόσθετο κόστος, μπορούν να αξιοποιηθούν για 
την υποστήριξη της μάθησης και τοφουτοτρόπως να 
συντελέσουν στην οικονομικότερη ικανοποίηση της 
ζήτησης για επιμόρφωση και επανεκπαίδευση· 
ότι η διδακτική τεχνολογία αντιπροσωπεύει παγκοσμίως 
έναν στρατηγικής σημασίας τομέα ανάπτυξης για τεχνικό 
εξοπλισμό και υπηρεσίες, αποτελώντας σε άλλες περιοχές 
του κόσμου, το επίκεντρο εντατικών αναπτυξιακών και 
επενδυτικών προσπαθειών 
ότι οι εθνικές και κοινοτικές δραστηριότητες στον τομέα 
της τεχνολογίας των πληροφοριών, των τηλεπικοινωνιών 
και της τυποποίησης προλειαίνουν το έδαφος για την 
έναρξη εφαρμογής προηγμένων διδακτικών μέσων, θα 
απαιτηθούν όμως πρόσθετες προσπάθειες για την εκμετάλ­
λευση ολοκλήρου του δυναμικού στο νέο αυτό τομέα· 
(·) ΕΕαριθ. C 135, της 24. 5. 1983. (2) ΕΕ αριθ. C 322, της 15. 12. 1986. 
5. 10. 87 Επίσημη Εφημερίδα των Ευρωπαϊκών Κοινοτήτων Αριθ. C 265/29 
ότι το Συμβούλιο θέσπισε το πρόγραμμα Comett (86/365/ 
ΕΟΚ) με το οποίο ενισχύεται η συνεργασία μεταξύ βιομη­
χανίας και ανωτάτων εκπαιδευτικών ιδρυμάτων στον 
τομέα της εκπαίδευσης και κατάρτισης, συμπεριλαμβανό­
μενης της ενθάρρυνσης της τηλεμάθησηςΐ1)· και ότι το 
πρόγραμμα Comett θα επωφεληθεί των βελτιώσεων στις 
τεχνολογίες, μέσα, εξοπλισμό και υποδομή που προϋποθέ­
τει η τελεμάθηση, 
ότι οι διερευνητικές μελέτες εκπονηθείσες για λογαρια­
σμό της Επιτροπής έχουν προετοιμάσει το έδαφος για ένα 
πρόγραμμα εργασίας που να ανταποκρίνεται στις γενικές 
κατευθύνσεις προς τις οποίες στρέφονται οι γνώμες των 
εμπειρογνωμόνων στα κράτη μέλη· ότι κατά την παρου­
σίαση της εργασίας αυτής παρέστησαν πλήρεις αντιπρο­
σωπείες των ακαδημαϊκών και βιομηχανικών κύκλων 
καθώς και των εκδοτικών οίκων ότι μία ομάδα διακεκρι­
μένων ακαδημαϊκών συμβούλων συνέβαλε στη διαμόρ­
φωση ενός προκαταρκτικού προγράμματος εργασίας· 
ότι η δοκιμαστική φάση του προγράμματος DELTA θα 
αξιοποιήσει τα αποτελέσματα των προγραμμάτων 
ESPRIT και RACE καθώς και τις εν εξελίξει προσπάθειες 
στον τομέα της τυποποίησης· 
ότι η επιτροπή επιστημονικής και τεχνικής έρευνας 
(Crest) εξέφρασε τη γνώμη της, 
ΕΞΕΔΩΣΕ ΤΩΝ ΠΑΡΟΝΤΑ ΚΑΝΟΝΙΣΜΟ: 
Άρθρο 1 
1. Θεσπίζεται, για αρχική περίοδο 18 μηνών από 1ης 
Δεκεμβρίου 1987, μία δοκιμαστική φάση κοινοτικής δρά­
σης στον τομέα των εκπαιδευτικών τεχνολογιών, καλού­
μενη DELTA. 
2. Με τη δραστηριότητα αυτή επιδιώκεται να τονωθούν 
στην Κοινότητα επαυξημένες προσπάθειες έρευνας και 
ανάπτυξης οι οποίες θα δώσουν τη δυνατότητα να ενσωμα­
τωθούν νέες τεχνολογίες στα τεχνικά μέσα και υποδομή 
που στηρίζουν την ροηγμένη μάθηση, περιλαμβανομένης 
της ανοικτής μάθησης και της τηλεμάθησης. Η 
δραστηριότητα θα βασίζεται σε συνδυασμό και συντο­
νισμό των αντιστοίχων δραστηριοτήτων των κρατών 
μελών της Κοινότητας, προκειμένου να τεθούν στη διά­
θεση των τελικών χρηστών, στο ελάχιστο κόστος και 
με την ελάχιστη καθυστέρηση, διδακτικά συστήματα και 
εξοπλισμός που θα συντελέσουν στην οικονομικότερη 
ικανοποίηση της ζήτησης για εκπαίδευση, επιμόρφωση 
και επανεκπαίδευση. 
Άρθρο 2 
Η δραστηριότητα συνίσταται σε εργασίες διερεύνησης 
της σχετικής τεχνολογίας προ της κατάρτισης προτύπων 
και σε προανταγωνιστικό στάδιο, όπως απαιτείται για το 
στόχο της εναρμόνισης ευρωπαϊκών προσπαθειών στον 
(>) ΕΕ αριθ. L 222, της 8. 8. 1986, σ. 17. τομέα των διδακτικών τεχνολογιών. Το αντικείμενο και 
οι ακριβείς στόχοι παρατίθενται στο Παράρτημα. Η Επι­
τροπή θα, εξασφαλήσει ότι το DELTA εξελίσσεται σε 
συντονισμό με άλλες δραστηριότητες σε Κοινωτικό ή 
εθνικό επίπεδο. 
Άρθρο 3 
1. Οι αναλυτικοί στόχοι της προβλεπόμενης 
δραστηριότητας ορίζονται σε πρόγραμμα δράσης το 
οποίο πρόκειται να εγκριθεί σύμφωνα με τη διαδικασία 
που περιγράφεται στο άρθρο 7. 
2. Η αξιολόγηση των σχεδίων γίνεται από την Επι­
τροπή λαμβανομένων ιδιαίτερα υπόψη των στόχων οι 
οποίοι ορίζονται στο Παράρτημα και στο πρόγραμμα δρά­
σης. Η επιλογή σχεδίων τα οποία προβλέπουν δραστηριό­
τητα ΕΑ η οποία υπερβαίνει τα 50 ανθρωποέτη, θα αποφα­
σιστεί σύμφωνα με τη διαδικασία η οποία περιγράφεται 
στο άρθρο 7. Για τα υπόλοιπα σχέδια τα αποτελέσματα 
της αξιολόγησης θα τεθούν υπόψη της επιτροπής η οποία 
αναφέρεται στο άρθρο 6. 
3. Τα σχέδια που εντάσσονται στο πρόγραμμα εκτελού­
νται μέσω συμβάσεων κοινής δαπάνης οι οποίες συνά­
πτονται μεταξύ Επιτροπής και βιομηχανικών επιχειρή­
σεων, εκδοτικών οίκων, πανεπιστημίων, ερευνητικών 
ιδρυμάτων και άλλων οργανισμών οι οποίοι έχουν την 
έδρα τους στην Κοινότητα. Οι συμβαλλόμενοι υποχρεού­
νται να αναλάβουν αξιόλογο μερίδιο του κόστους, που 
συνήθως θα ανέρχεται σε 50 % τουλάχιστον της συνολι­
κής δαπάνης. 
4. Οι προτάσεις για σχέδια υποβάλλονται ανταποκρι­
νόμενες κατά κανόνα σε ανοικτή πρόσκληση υποβολής 
προσφορών η οποία δημοσιεύεται στην Επίσημη Εφημε­
ρίδα των Ευρωπαϊκών Κοινοτήτων και συνεπάγονται τη 
συμμετοχή δύο τουλάχιστον ανεξαρτήτων εταίρων που 
δεν έχουν όλοι την έδρα τους στο ίδιο κράτος μέλος. Ο 
ένας από τους εταίρους αποτελεί εμπορική επιχείρηση. 
5. Σε εξαιρετικές περιπτώσεις όπου η πρόσκληση 
υποβολής προσφορών δεν έτυχε ικανοποιητικής αντα­
ποκρίσεως· σε επείγουσες περιπτώσεις ή σε περιπτώσεις 
όπου η πρόσκληση υποβολής προσφορών δεν αποτελεί 
την ενδεδειγμένη διαδικασία από πλευράς κόστους, η 
απόφαση μπορεί να ληφθεί, σύμφωνα με τη διαδικασία 
που περιγράφεται στο άρθρο 7, κατ'εξαίρεση προς τις 
αρχές οι οποίες περιγράφονται στις παραγράφους 3 και 4. 
Άρθρο 4 
Στις περιπτώσεις που έχουν συναφθεί οι συμφωνίες-πλαί-
σια για επιστημονική και τεχνική συνεργασία μεταξύ μη 
κοινοτικών ευρωπαϊκών χωρών και των Ευρωπαϊκών Κοι­
νοτήτων, σε οργανισμούς και επιχειρήσεις που είναι εγκα­
τεστημένες στις χώρες αυτές, παρέχεται η δυνατότητα 
συμμετοχής τους ως εταίρων σε σχέδια που έχουν αναλη­
φθεί στο πλαίσιο του προγράμματος. 
Άρθρο 5 
1. Το ποσό που κρίνεται αναγκαίο για την κοινοτική 
συνεισφορά στην εκτέλεση του προγράμματος ανέρχεται 
σε 20 εκατομμύρια ECU, κατανεμημένα σε διάστημα 18 
Αριθ. C 265/30 Επίσημη Εφημερίδα των Ευρωπαϊκών Κοινοτήτων 5. 10. 87 
μηνών, και περιλαμβάνει δαπάνες προσωπικού (έκτακτους 
υπαλλήλους: 9 άτομα κατηγορίας Α, 2 Β, και 4 Γ). 
2. Η ενδεικτική κατανομή του ποσού αυτού παρατίθεται 
στο παράρτημα. 
Άρθρο 6 
1. Η Επιτροπή εξασφαλίζει τη σωστή ανάπτυξη της 
δραστηριότητας και λαμβάνει τα απαραίτητα μέτρα προς 
το σκοπό αυτό, με την επιφύλαξη των διαδικασιών που 
προβλέπονται στο άρθρο 3. 
2. Κατά την εκπλήρωση της αποστολής της η Επιτροπή 
επικουρείται από μία επιτροπή, αποτελούμενη από δύο 
αντιπροσώπους από κάθε κράτος μέλος και της οποίας 
προεδρεύει αντιπρόσωπος της Επιτροπής, στο εξής κα­
λούμενη «επιτροπή». 
Τα μέλη της επιτροπής μπορούν να ζητήσουν τη βοήθεια 
εμπειρογνωμόνων ή συμβούλων ανάλογα με τη φύση των 
υπό μελέτη προβλημάτων. 
Οι εργασίες της επιτροπής έχουν εμπιστευτικό χαρα­
κτήρα. Η επιτροπή θεσπίζει τον εσωτερικό κανονισμό 
της. Η Επιτροπή παρέχει στην επιτροπή υπηρεσίες γραμ­
ματείας. 
3. Η Επιτροπή δύναται να συμβουλεύεται την επιτροπή 
για οποιοδήποτε θέμα εμπίπτει στο πεδίο εφαρμογής του 
παρόντος κανονισμού. 
Άρθρο 7 
1. Όταν πρόκειται να διατηρηθεί η διαδικασία που 
προβλέπεται στο παρόν άρθρο, ο πρόεδρος παραπέμπει 
στην επιτροπή ένα σχέδιο των μέτρων που πρόκειται να 
εγκριθούν. Η επιτροπή διατυπώνει τη γνώμη της επί του 
σχεδίου αυτού εντός χρονικής προθεσμίας που ορίζεται 
από τον πρόεδρο ανάλογα με το επείγον του θέματος. Η 
προθεσμία αυτή είναι συνήθως ένας μήνας και πάντως όχι 
μεγαλύτερη των δύο μηνών. Η γνώμη εκφέρεται με την 
πλειοψηφία που προβλέπεται στο άρθρο 148, παράγρα­
φος 2, της συνθήκης ΕΟΚ για την περίπτωση αποφάσεων 
που πρέπει να εκδόσει το Συμβούλιο μετά από πρόταση 
της Επιτροπής. Στην επιτροπή οι ψήφοι των αντιπρο­
σώπων των κρατών μελών σταθμίζονται σύμφωνα με το 
άρθρο αυτό. Ο πρόεδρος δεν έχει δικαίωμα ψήφου. 
2. Η Επιτροπή θεσπίζει τα προτεινόμενα μέτρα, αν αυτά 
είναι σύμφωνα με τη γνώμη της επιτροπής. Αν τα υπό 
εξέταση μέτρα δεν είναι σύμφωνα με τη γνώμη της επιτρο­πής ή αν δεν διατυπωθεί γνώμη, η Επιτροπή υποβάλλει 
αμέσως πρόταση στο Συμβούλιο σχετικά με τα μέτρα 
που πρόκειται να ληφθούν. Το Συμβούλιο αποφασίζει με 
ειδική πλειοψηφία. 
3. Σε περίπτωση που το Συμβούλιο δεν αποφασίσει 
εντός χρονικού διαστήματος ενός μηνός από της ημερο­
μηνίας υποβολής της πρότασης σε αυτό, η Επιτροπή 
θεσπίζει τα προτεινόμενα μέτρα. 
Άρθρο 8 
Το αποτέλεσμα της δραστηριότητας επανεξετάζεται από 
την Επιτροπή μετά 12 μήνες. Η Επιτροπή ενημερώνει το 
Συμβούλιο και το Ευρωπαϊκό Κοινοβούλιο για τα αποτε­
λέσματα αυτής της ανασκόπησης, καθώς και για οποιεσ­
δήποτε προτάσεις τροποποίησης ή παράτασης της 
δραστηριότητας τις οποίες η Επιτροπή θεωρεί απαραίτη­
τες. 
Άρθρο 9 
1. Όσον αφορά τις συντονιστικές δραστηριότητες που 
προβλέπονται στο άρθρο 1, παράγραφος 2, τα κράτη μέλη 
και η Επιτροπή ανταλλάσσουν όλες τις διαθέσιμες και 
ελεύθερα ανακοινώσιμες χρήσιμες πληροφορίες σχετικά 
με τις δραστηριότητες στους τομείς που καλύπτονται από 
τον παρόντα κανονισμό, ασχέτως αν έχουν ή όχι προγραμ­
ματιστεί ή διεξαχθεί υπό τον έλεγχο τους. 
2. Οι πλη ροφορίες ανταλλάσσονται σύμφωνα με τη δια­
δικασία που καθορίζεται από την Επιτροπή μετά από 
διαβουλεύσεις με την επιτροπή, και θεωρούνται εμπιστευ­
τικές, εφόσον το ζητήσει η πηγή-που τις παρέσχε. 
Άρθρο 10 
Ο παρών κανονισμός αρχίζει να ισχύει την 1η Δεκεμβρίου 
1987. 
Ο παρών κανονισμός είναι δεσμευτικός ως προς όλα τα 
μέρη του και ισχύει σε κάθε κράτος μέλος. 
ΠΑΡΑΡΤΗΜΑ 
ΕΙΣΑΓΩΓΗ 
Στο παρόν παράρτημα εκτίθενται το αντικείμενο και οι ακριβείς στόχοι της δοκιμαστικής φάσης του 
προγράμματος DELTA. Το πρόγραμμα αφορά έρευνα και ανάπτυξη προ της κατάρτισης προτύπων και σε 
προανταγωνιστικό στάδιο, με βάση την από κοινού κάλυψη της σχετικής δαπάνης. 
Η αντιμετώπιση του ζητήματος της μάθησης στην Ευρώπη ως συστήματος, η οποία δίνει λαβή για το 
πρόγραμμα αυτό, στηρίζεται σε τρεις υποθετικές πιθανές εξελίξεις, καθεμιά από τις οποίες αντιστοιχεί σε 
διαφορετικές απαιτήσεις μάθησης και απευθύνεται σε διαφορετικές ομάδες χρηστών. 
5. 10. 87 Επίσημη Εφημερίδα των Ευρωπαϊκών Κοινοτήτων Αριθ. C 265/31 
Η πρώτη υποθετική εξέλιξη σχετίζεται με την επαγγελματική κατάρτιση στο βιομηχανικό, εμπορικό και 
ακαδημαϊκό χώρο. Το περιβάλλον αυτό έχει υψηλές απαιτήσεις, αλλά επιτρέπει συγχρόνως λύσεις συγκριτικά 
μεγαλύτερης έντασης κόστους. 
Η δεύτερη υποθετική εξέλιξη σχετίζεται με το συνήθη ενήλικα χρήστη, όπως π.χ. φοιτητές πανεπιστημίων 
και κύκλων επιμόρφωσης, καθώς και ενήλικες ως μεμονωμένοι μαθητές. Σ'αυτή την υποθετική εξέλιξη, ο 
χρήστης επηρεάζεται περισσότερο από το κόστος των συστημάτων, αλλά επίσης προβάλλει λιγότερες 
απαιτήσεις για τις αντίστοιχες επιδόσεις απ'ό,τι ο επαγγελματίας χρήσης. Τοιουτοτρόπως, υπάρχει η προο­
πτική για υψηλή ζήτηση, ιδίως αν ληφθεί υπόψη ότι ο μεμονωμένος χρήστης είναι πιθανόν να χρησιμοποιεί 
το σύστημα του για άλλους ψυχαγωγικούς σκοπούς πέραν της μάθησης. 
Η τρίτη υποθετική εξέλιξη καλύπτει τον επίσημο τομέα της πρωτοβάθμιας και δευτεροβάθμιας εκπαίδευσης. 
Στο πεδίο αυτό, η προσδοκώμενη ζήτηση είναι υψηλή, δεδομένου ότι τα σχολικά ζητήματα της δεύτερης 
γενεάς θα έχουν ευρύτερη κάλυψη απ'ό,τι τα αντίστοιχα της πρώτης γενεάς που πρόκειται συντόμως να 
αντικατασταθούν. Παρ'όλα αυτά, η επίτευξη της ως άνω υψηλής ζήτησης θα εξαρτηθεί από την τιμή· εκείνο 
που αξίζει να επιδιωχθεί είναι να ευρεθεί ο σωστός συνδυασμός τιμής και επιδόσεων για το σκοπό αυτό, 
σημαντικό παράγοντα θα αποτελέσει η πραγματοποίηση οικονομιών λόγω ευρωπαϊκής κλίμακας. 
Οι υποθετικές αυτές εξελίξεις χρειάζεται να ληφθούν υπόψη γενικώς κατά τη διάρκεια της εκτέλεσης της 
δοκιμαστικής φάσης του προγράμματος DELTA. Στο πλαίσιο του μοντέλου αναφοράς για συστήματα μάθησης 
οι ως άνω εξελίξεις θα αποτελέσουν αντικείμενο ειδικών θεωρήσεων στις οποίες θα βασιστεί η εναρμόνιση 
για τις απαιτήσεις μάθησης. (Πεδίο Δράσης Ι). 
1. Μοντέλο Αναφοράς για Συστήματα Μάθησης (Πεδίο Δράσης Ι) 
ΣΤΟΧΟΣ 
Το Πεδίο Δράσης Ι στοχεύει στο να καταστήσει δυνατή τη βελτιστοποίηση της χρήσης κοινοτικών μέσων 
για την προώθηση της τεχνολογίας της μάθησης. Για το σκοπό αυτό θα αναπτυχθεί ένα Μοντέλο Αναφοράς 
για Συστήματα Μάθησης (LSRM), τόσο για να υποστηριχθούν οι εργασίες προγραμματισμού και μελέτης, 
όσο και για να διευκολυνθεί η διαχείριση του συστήματος, συμπεριλαμβανομένων του ελέγχου και της 
ανατροφοδότησης των πληροφοριών των σχετικών με τις ανάγκες των χρηστών, της προόδου στην τεχνολογία 
της μάθησης και στις τηλεπικοινωνίες, της κατάρτισης προτύπων, των επιχειρήσεων κοινής ωφέλειας και 
άλλων παραγόντων που επηρεάζουν τα συστήματα μάθησης. 
Η σύνθεση και συντήρηση του μοντέλου αυτού θα περιλάβει τον προσδιορισμό των κυριότερων συνιστωσών 
του συστήματος μάθησης, τις οποίες επιδιώκει να προωθήσει το DELTA- την αμοιβαία σχέση μεταξύ των 
συνιστωσών αυτών και του τρόπου με τον οποίο μπορούν να συμμετάσχουν οι βασικοί φορείς (εργοδότες, 
εκπαιδευτικοί, βιομηχανία πληροφοριών, εταιρίες παροχής υπηρεσιών). Τούτο θα αποτελέσει τη βάση για 
τη συνεννόηση μεταξύ των φορέων αυτών σχετικά με τις απαιτήσεις ενός ευρωπαϊκού συστήματος μάθησης. 
2. Συλλογική Ανάπτυξη Προηγμένης Τεχνολογίας της Μάθησης (Πεδίο Δράσης II) 
ΣΤΟΧΟΣ 
Το πρόγραμμα στο πεδίο αυτό έχει ως γενικό στόχο να επιτύχει με σταδιακά βήματα στο σχεδιασμό 
συστημάτων και τεχνικού εξοπλισμού για την υποστήριξη της ανοικτής μάθησης σε κοινοτική κλίμακα, 
μέσω της συνεργασίας των κοινοτικών βιομηχανιών τεχνολογίας πληροφοριών και των τηλεπικοινωνιών που 
θα καλύπτει επίσης τους εκδοτικούς οίκους και τον ακαδημαϊκό χώρο. Τούτο μπορεί να επιτευχθεί σταδιακά, 
αξιοποιώντας τα βήματα προόδου στα ήδη υπό ανάπτυξη για άλλους σκοπούς συστήματα μάθησης και 
με βάση την αναμενόμενη κατά την επόμενη δεκαετία πρόοδο στις συναφείς τεχνολογίες και υπηρεσίες 
τηλεπικοινωνιών. 
2.1. Περιβάλλον διδασκόμενου 
Με βάση τους προσωπικούς υπολογιστές και διαθέσιμους ή αναμενόμενους σταθμούς εργασίας, επιδιώκεται 
η σταδιακή ανάπτυξη των λειτουργικών προδιαγραφών του πρόσθετου εξοπλισμού και των συστημάτων 
διασύνδεσης που απαιτούνται για μια οικογένεια σταθμών εργασίας μαθητών ικανών να καλύψουν το φάσμα 
των εξακριβωμένων αναγκών των μαθητών στο: 
— οικιακό περιβάλλον 
— επιχειρηματικό/επαγγελματικό περιβάλλον 
— εξειδικευμένο περιβάλλον. 
Οι εργασίες έρευνας και ανάπτυξης θα στοχεύουν μεταξύ άλλων στα συστήματα διασύνδεσης που θα 
επιτρέπουν στους σταθμούς εργασίας των μαθητών να επικοινωνούν με σύστημα τηλεοπτικογραφίας, δίσκο 
τηλεοπτικής εγγραφής, μνήμες μόνο ανάγνωσης (ROM) σε δίσκο πυκνής εγγραφής, μαγνητόφωνο ψηφιακής 
εγγραφής σύστημα καλωδιακής μετάδοσης, σύστημα απευθείας μετάδοσης μέσω δορυφόρου (DBS) και δίκτυα 
μεταγωγής κατά πακέτα. Θα χρησιμοποιηθούν στο έπακρο αυξημένες δυνατότητες επεξεργασίας και αναφοράς 
στη μνήμη, καθώς και εξελίξεις στην τεχνολογία των οθονών και στην επεξεργασία εικόνων. Η μελέτη θα 
συμπεριλάβει μια περιεκτική λειτουργία «HELP» (Βοηθητικές σελίδες οθόνης) και θα αφήσει περιθώρια 
ώστε να συνδυαστούν οι προοδευτικές βελτιώσεις των επιδόσεων με τα τεχνολογικά βήματα προόδυ, και 
ιδιαίτερα για τη χρησιμοποίηση σε εφαρμογές στον τομέα της μάθησης του Ψηφιακού Δικτύου Ενοποιημένων 
Υπηρεσιών (ISDN), καθώς τούτο θα γίνεται διαθέσιμο. 
Αριθ. C 265/32 Επίσημη Εφημερίδα των Ευρωπαϊκών Κοινοτήτων 5. 10. 87 
—Μονάδα εξυπηρέτησης της κατάρτισης 
Σχεδιάζεται η ανάπτυξη προδιαγραφών για μια μονάδα εξυπηρέτησης της κατάρτισης με την οποία, για 
μια δεδομένη επιχείρηση, θα παρέχεται πρόσβαση στη διδακτική ύλη και θα παρακολουθείται η διαδικασία 
της διδασκαλίας. Αυτή η εργασία έρευνας και ανάπτυξης προορίζεται να καλύψει τις ανάγκες των 
επιχειρήσεων που σκοπεύουν να προσφέρουν στο προσωπικό τους περιοδική ή συνεχή κατάρτιση και 
επανεκπαίδευση χρησιμοποιώντας σταθμούς εργασίας και εσωτερικά δίκτυα που έχουν ήδη αναπτυχθεί 
για επιχειρηματικούς σκοπούς. Η λειτουργία της παρακολούθησης θα συμπεριλάβει σταδιακά τεχνητή 
νοημοσύνη με την οποία θα ερμηνεύονται οι ανάγκες και διαδικασίες των μεμονωμένων μαθητών που 
είναι συνδεδεμένοι με το σύστημα. 
— Εμπειρογνώμον σύστημα για το διδασκόμενο 
Θα μελετηθεί και αναπτυχθεί το πλαίσιο ενός εμπειρογνώμονος συστήματος για το διδασκόμενο, το οποίο 
θα είναι μόνιμα εγκατεστημένο στο σταθμό εργασίας του μαθητή και, σε επίρρωση της λειτουργίας του 
πλήκτρου HELP, θα χρησιμοποιήσει τις τεχνικές της τεχνητής νοημοσύνης για να προσαρμόσει τη 
μονάδα διασύνδεσης του χρήστη στις ατομικές ανάγκες του διδασκόμενου και για να του επιτρέψει να 
χρησιμοποιήσει αποτελεσματικότερα το σύστημα. 
— Ηλεκτρονικές βιβλιοθήκες προσωπικής χρήσης 
Θα αναπτυχθεί η χρήση CD-ROM, CD-I και/ή μαγνητόφωνου ψηφιακής εγγραφής σε συνδυασμό με το 
σταθμό εργασίας του διδασκόμενου για την κατάρτιση ηλεκτρονικής βιβλιοθήκης προσωπικής χρήσης. 
Θα αναπτυχθούν τεχνικές τεχνητής νοημοσύνης ώστε να προσαρμοστούν η οργάνωση των δεδομένων και 
η μονάδα διασύνδεσης του χρήστη στις εξακριβωμένες ανάγκες του διδασκόμενου. 
Η εγκατάσταση θα έχει συμπληρωματικό χαρακτήρα ως προς τις εκτεταμένες κετνρικές βάσεις δεδομένων 
που ευρίσκονται στη διάθεση του διδασκόμενου. Μια ενδεχόμενη προσέγγιση θα περιλαμβάνει την 
εγκατάσταση ενός δοκιμαστικά εφαρμοζόμενου τηλεοπτικού λεξικού/εγκυκλοπαίδειας σε ένα επιλεγμένο 
επιστημονικό πεδίο. 
— Ηλεκτρονικό σημειωματάριο 
Θα αναπτυχθούν αρχικές προδιαγραφές για μια διάταξη προσανατολισμένη σε λειτουργίες μνήμης υπό 
τη μορφή φορητής επέκτασης του σταθμού εργασίας και ικανής να αποθηκεύει, οργανώνει και ανακτά 
πληροφορίες που υπάρχουν υπό μορφή κειμένου, εικόνας, ακουστικού προγράμματος και γραφικής 
. παράστασης. Για να αυξηθεί στο έπακρο η ευχέρεια μεταφοράς του, το σημειωματάριο είναι δυνατόν να 
βασίζεται σε διατάξεις μνήμης με ημιαγωγούς και/ή μαγνητικές φυσαλίδες και θα περιλαμβάνει προηγμένα 
τροφοδοτικά ελαφρού βάρους. 
2.2. Μέσα εκπόνησης διδακτικού 
ΣΤΟΧΟΣ 
Μια προκαταρκτική μελέτη έχει δείξει ότι μπορούν να πραγματοποιηθούν αξιόλογες οικονομίες κλίμακας 
και να υπάρξει αποτελεσματικότερος ανταγωνισμός με εισαγόμενα συστήματα μάθησης, αν δοθεί η δυνατότητα 
παραγωγής και παράδοσης διδακτικού σε κοινοτικές διαστάσεις παρά, όπως γίνεται τώρα, κυρίως σε κλίμακα 
εθνικών αγορών. Τούτο σημαίνει ότι ως πρώτο βήμα πρέπει να καταβληθούν σταθερές προσπάθειες για την 
υποστήριξη της διαδικασίας εκπόνησης διδακτικού, η οποία εκ φύσεως είναι πολύ απαιτητική από πλευράς 
πρωτοτυπίας και έμπνευσης, με όλα τα εύλογα τεχνολογικά βοηθήματα και βοηθήματα επιμελητείας. 
Ορισμένα από τα βοηθήματα αυτά δεν θα εξαρτώνται από το περιεχόμενο· άλλα θα έχουν σχέση με το 
αντίστοιχο επιστημονικό αντικείμενο. 
— Πάγκος λογικού 
Θα καταρτιστούν οι προδιαγραφές και θα εκπονηθεί η μελέτη ενός πάγκου λογικού που αφενός θα 
περιλαμβάνει μια γλώσσα μακροεντολών ή ελέγχου κειμένων ώστε να επιταχύνονται οι στερεότυπες ή 
επαναλαμβανόμενες εργασίες κατά τη διαδικασία εκπόνησης διδακτικού και αφετέρου θα οδηγεί σε μια 
προηγμένη εγκατάσταση επωφελούμενος από το ISDN και τους δορυφόρους για κατανεμημένες λειτου­
ργίες εκπόνησης διδακτικού Kat από τεχνητή νοημοσύνη υπό τη μορφή συστημάτων εμπειρογνωμοσύνης 
με βάση την πείρα και την ορθή πρακτική, στο άρθρο 148, παράγραφος 2, της συνθήκης ΕΟΚ για την 
περίπτωση αποφάσεων που πρέπει να εκδόσει το Συμβούλιο μετά από πρόταση της Επιτροπής. Στην 
επιτροπή οι ψήφοι των αντιπροσώπων των κρατών μελών σταθμίζονται σύμφωνα με το άρθρο αυτό. Ο 
πρόεδρος δεν έχει δικαίωμα ψήφου. 
Η Επιτροπή θεσπίζει τα προτεινόμενα μέτρα, αν αυτά είναι σύμφωνα με τη γνώμη της επιτροπής. Αν τα 
υπό εξέταση μέτρα δεν είναι σύμφωνα με την γνώμη της επιτροπής ή αν δεν διατυπωθεί γνώμη, η Επιτροπή 
υποβάλλει αμέσως πρόταση στο Συμβούλιο σχετικά με τα μέτρα που πρόκειται να ληφθούν. Το Συμβούλιο 
αποφασίζει με ειδική πλειοψηφία. 
2.3. Περιβάλλον παραγωγής διδακτικού υλικού 
ΣΤΟΧΟΣ 
Τα ραδιοτηλεοπτικά μέσα διαθέτουν ήδη ισχυρά εργαλεία για τη δημιουργία και την έκδοση του υλικού τους 
κατά τρόπο που να ταιριάζει η παρουσία του με τις ανθρώπινες γνωστικές διαδικασίες. Τα εργαλεία αυτά 
περιλαμβάνουν μείξη χωρισμό της οθόνης σε τμήματα, χειρισμό και επεξεργασία εικόνων, «χρωματισμό», 
5. 10. 87 Επίσημη Εφημερίδα των Ευρωπαϊκών Κοινοτήτων Αριθ. C 265/33 
τονισμό, πρόσθετο σχολιασμό, σύνθεση ήχου, ηλεκτρονική μουσική, προσθήκη αρμονιών και ρυθμών, καθώς 
και μέσα εγγραφής και αποθήκευσης του τελικού προϊόντος με υψηλή στάθμη πιστότητας και ευκρίνειας. Τα 
περισσότερα από τα μέσα αυτά μπορούν, με μια γλώσσα ελέγχου παραγωγής, να αξιοποιηθούν σταδιακώς 
για την παραγωγή διδακτικού και προγραμμάτων, κατ'αρχάς σε μια εξειδικευμένη εγκατάσταση, αλλά όλο 
και περισσότερο με τη χρήση ευρέως διαθέσιμων τεχνικού εξοπλισμού και επικοινωνιών. 
—Ενοποίηση πολλαπλών μέσων 
Αφορά τον προσδιορισμό, την ανάπτυξη και λειτουργία με προσομοίωση ενός συστήματος που θα 
αξιοποιεί για εφαρμογές μάθησης τα πανίσχυρα εργαλεία που χρησιμοποιούνται τώρα για εμπορική 
παραγωγή υψηλής στάθμης. Με ένα τέτοιο σύστημα θα γίνεται εκμετάλλευση των δυνατοτήτων της 
κατανεμημένης εκπόνησης διδακτικού και της κατανεμημένης παραγωγής με τη χρησιμοποίηση νέων και 
ενισχυμένων τηλεπικοινωνιακών μέσων, περιλαμβανομένων ζεύξεων μέσω δορυφόρου. Στο πλαίσιο αυτής 
της εργασίας θα επιζητείται σταδιακώς ένα ευφυές σύστημα ενοποιημένο με υπολογιστή στο οποίο θα 
είναι ενσωματωμένη η συσσωρευμένη εμπειρία και ορθή πρακτική. 
2.4. Μέσα διδασκαλίας και παρακολούθησης των σπουδών 
ΣΤΟΧΟΣ 
Ο σύμβουλος σπουδών, ο οποίος δεν συμπίπτει κατ'ανάγκη με το συντάκτη του διδακτικού, θα είναι υπεύθυνος 
από ακαδημαϊκής σκοπιάς για την πρόοδο των μαθητών τους οποίους φροντίζει. Επειδή θα ευρίσκεται μακράν 
του μαθητού, έχει ανάγκη μέσων αμφίδρομης επικοινωνίας με αυτόν για παιδαγωγικούς σκοπούς, με βάση 
ανάλυση όσον αφορά τον ανθρώπινο παράγοντα του βέλτιστου σχεδίου που έχει εκπονηθεί για μέσα διδα­
σκαλίας και παρακολούθηση των σπουδών εξ αποστάσεως. Δεν τίθεται θέμα παραγκωνισμού του συμβούλου 
σπουδών, αλλά μάλλον απόδοσης στο λειτούργημα του συμβούλου σπουδών των ηλεκτρονικών βοηθημάτων 
και βοηθημάτων πληροφορικής και τηλεπικοινωνιών τα οποία ενισχύουν την αποτελεσματικότητα του. 
— Μέσα διδασκαλίας 
Πρέπει να προσδιοριστούν τα μέσα τηλεπικοινωνιών που θα επιτρέψουν την αμοιβαία επικοινωνία μεταξύ 
του συμβούλου σπουδών και του μαθητή κατά τη διάρκεια τηςδιαδικασίας μάθησης, π.χ. με το συνδυασμό 
τηλεοπτικής μετάδοσης με ζεύξη στενής ζώνης. Θα είναι σπουδαίο να επιτευχθεί βέλτιστη κανονική 
ταχύτητα απόκρισης από πλευράς του συμβούλου σπουδών ως ενθάρρυνση της προόδου του μαθητή. 
—Παρακολούθηση της επίδοσης με τεχνητή νοημοσύνη 
Πρέπει να αναπτυχθούν οι τεχνικές τεχνητής νοημοσύνης που βοηθούν το σύμβουλο σπουδών και 
το επιτελείο του να παρακολουθούν εποικοδομητικά την πρόοδο ενός μεγάλου αριθμού μαθητών. Η 
παραγωγικότητα της μεθόδου μάθησης θα εξαρτηθεί σοβαρά από την ανάδραση στοιχείων τα οποία 
παρέχονται μέσω αυτών των τεχνικών παρακολούθησης των σπουδών. 
2.5. Διαχείριση πηγών πληροφοριών 
ΣΤΟΧΟΣ 
Να υποστηριχθεί η αποτελεσματική οργάνωση και διαχείριση της προσπέλασης και ανταλλαγής υπό διαλο­
γική μορφή των πληροφοριών που αφορούν τη μάθηση και των πηγών πληροφοριών, στις οποίες συμπεριλαμ­
βάνονται κατάλογοι διδακτικού και το ίδιο το διδακτικό. 
— Συνεχώς συνδεδεμένο (on-line) ευρωπαϊκό ευρετήριο των πηγών πληροφοριών 
για τη μάθηση 
Πρέπει να αναπτυχθεί και να αρχίσει να εφαρμόζεται η πρώτη γενεά αυτού του ευρετηρίου, στο οποίο 
ενσωματώνονται οι υφιστάμενες βάσεις δεδομένων, αλλά με χαρακτηριστικά που να ανταποκρίνονται στη 
πολυγλωσσία και με άλλα μέσα πλήκτρου «HELP». Τούτο αποτελεί το πρώτο βήμα προς πλήρη διαλογική 
αμοιβαία συνεργασία με κεντρικές βάσεις δεδομένων στην Ευρώπη και άλλα μέρη του κόσμου με συνεπή 
προσπέλαση και καθορισμό της μορφής των πληροφοριών. 
—Προσπέλαση πληροφοριών με τεχνητή νοημοσύνη 
Θα αναπτυχθούν εργαλεία προσπέλασης πληροφοριών με βάση την ανάλυση των αναγκών του μαθητή 
και του προβλήματος της ευρετηρίασης και του ελέγχου ενός πολύ μεγάλου όγκου διδακτικού υλικού που 
μπορεί να έχει και τηλεοπτική μορφή. Αξίζει να επιδιωχθεί η διάθεση μεγάλου όγκου υφισταμένων 
πληροφοριών που τηρούνται σε διάφορα μέσα, περιλαμβανομένων των εγγράφων και των μικροδελτίων. 
Αναμένεται ότι με το ISDN θα καταστεί ευχερέστερη η προσπέλαση εξ αποστάσεως βάσεων που περιέχουν 
γνώσεις σε μορφή εικόνας, καθώς και κειμένων και δεδομένων. 
Στην αμέσως επόμενη γενεά βάσεων δεδομένων, η προσπέλαση θα υλοποιείται με γλώσσες διερεύνησης 
προσεγγίζουσες τη φυσιολογική φρασεολογία και σε κάποιο βαθμό σε ερωτήσεις κατά περιεχόμενο. 
Απαιτείται η αξιοποίηση αυτής της εξέλιξης για τις ανάγκες των μαθητών με, επιπροσθέτως, βοηθήματα 
Αριθ. C 265/34 Επίσημη Εφημερίδα των Ευρωπαϊκών Κοινοτήτων 5. 10. 87 
τεχνητής νοημοσύνης τα οποία συντελούν τόσο στην αποκωδικοποίηση της ερώτησης του μαθητή όσο 
και στη βελτίωση της συνάφειας των αντλούμενων πληροφοριών, σε ποιότητα όπως και σε ποσότητα, 
π.χ. όσον αφορά το επίπεδο συγκέντρωσης. 
3. Δοκιμή και Έλεγχος Καταλληλότητας των Επικοινωνιών και του Συστήματος SOFT (Δορυφορικό 
ανοικτό σύστημα δοκιμών) (Πεδίο Δράσης III) 
ΣΤΟΧΟΣ 
Με το DELTA επιδιώκεται η πλήρης και έγκαιρη εκμετάλλευση των εξελίξεων στο χώρο των τηλεπικοι­
νωνιών. Τοιουτοτρόπως, το Πεδίο Δράστης III συνδέει τις ανάγκες για ενοποιημένες επικοινωνίες του 
προγράμματος DELTA με τη δοκιμή και τον έλεγχο της καταλληλότητας τους. Το μοίρασμα ενός κοινού 
περιβάλλοντος επικοινωνιών για σκοπούς μάθησης αποτελεί σημαντική πλευρά της συνεργασίας που πρέπει 
να ενθαρρυνθεί από το πρόγραμμα DELTA. 
Έναν άλλο σημαντικό στόχο αυτού του Πεδίου Δράσης αποτελεί η προετοιμασία της έναρξης εφαρμογής 
μιας ανοικτής κλίνης δοκιμών με τη μορφή του «δορυφορικού ανοικτού συστήματος δοκιμών» — SOFT. 
Κατά την επόμενη τετραετία θα είναι ήδη διαθέσιμο επαρκές δυναμικό δορυφορικών μεταδόσεων (100 έως 
150 αναμεταδότες) ώστε να προβλέπεται η πειραματική τους χρήση στο πλαίσιο του DELTA. Με τον τρόπο 
αυτό προσφέρεται ευκαιρία βραχυπρόθεσμης συγκρότησης ενός τέτοιου συστήματος που μπορεί να συμβαδίζει 
με την ανάπτυξη της τεχνολογίας της μάθησης. Ειδικότερα, είναι δυνατόν να προσφερθούν σε σύντομο 
διάστημα ισχυρά συστήματα τηλεσύσκεψης με τηλεοπτική λήψη και διαβίβασης δεδομένων σε ευρεία ζώνη, 
παρόμοια με αυτά που πλαισιώνουν τις εξελίξεις σχετικά με τις μεταδόσεις μέσω δορυφόρου οι οποίες 
σημειώνονται στις ΗΠΑ και στον Καναδά. 
3.1. Οπτικοακουστικές τηλεσνσκέψεις 
Οι εργασίες αποσκοπούν στον έλεγχο της καταλληλότητας, σε ευρωπαϊκές συνθήκες, της τεχνικής που δίνει 
τη δυνατότητα στους μαθητές που συμμετέχουν σε τηλεοπτικές παραδόσεις να διατυπώσουν σχόλια ή 
ερωτήσεις. Η ενίσχυση της τεχνικής αυτής με την πρόβλεψη τηλαυτογραφίας και τη μετάδοση γραφικού 
υλικού που συγκεντρώνεται παράλληλα, θα αποτελούσε ισχυρό πρόσθετο βοήθημα στη μάθηση. 
3.2. Εξασφάλιση συστήματος ανταλλαγής πληροφοριών και προγραμμάτων 
To Delta προσπαθεί να χρησιμοποιήσει υφιστάμενα εκπαιδευτικά δίκτυα με σαφή πρωτόκολλα επικοινωνιών 
και σύστημα αναφοράς. 
3.3. Προσαρμογή στο δίκτυο ISDN 
Θα αναληφθούν προπαρασκευαστικές εργασίες για τη χρησιμοποίηση προς υποστήριξη της μάθησης των 
πρόσθετων μέσων που διατίθενται με την έλευση του ψηφιακού δικτύου. 
3.4. Λειτουργικό πρόγραμμα συστήματος SOFT 
Υπάρχει κατ'αρχάς ανάγκη οργάνωσης ενός αντιπροσωπευτικού φορέα που θα αναλύσει τις ανάγκες της 
δορυφορικής «κλίνης δοκιμών», θα αξιολογήσει εναλλακτικές προσεγγίσεις και θα εφαρμόσει πειραματικώς 
το SOFT. Το εν λόγω σύστημα είναι μεγάλης σπουδαιότητας για την εξασφάλιση μεταδόσεων υψηλής 
δυναμικότητας που θα καλύπτουν όλα τα τμήματα της Κοινότητας, ιδίως εκείνα με χαμηλής πυκνότητας 
πληθυσμούς μαθητών, χωρίς να αποκλείεται δε κάποιο μέτρο αλληλεπίδρασης. 
3.5. Δορυφορικό εκπαιδευτικό τηλεοπτικό κανάλι 
Η εργασία αυτή αφορά την προετοιμασία του εδάφους για την ανάπτυξη ενός ευρωπαϊκού εκπαιδευτικού 
καναλιού, με ιδιαίτερη μνεία της χρήσης απευθείας μετάδοσης μέσω δορυφόρου. 
3.6. Συγκρατημένος πειραματισμός μέσω SOFT 
Η εργασία αφορά την ανάπτυξη πειραμάτων που δίνουν τη δυνατότητα σε χρήστες, οι οποίοι ήδη έχουν 
εκδηλώσει σχετικό ενδιαφέρον, να εφαρμόσουν σε δοκιμαστική βάση συγκεντρωτικές ηλεκτρονικές βιβλιοθή­
κες, κατανεμημένη εκπόνηση και παραγωγή διδακτικού και τηλεδιαλέξεις και σεμινάρια με αμφίδρομη 
επικοινωνία. Οι εργασίες αυτές συνεπάγονται επιλεγμένα πειράματα στη διαβίβαση και ανάκτηση πληροφο­
ριών από πολλαπλά μέσα. 
4. Ικανότητα Συνδυασμένης Λειτουργίας (Πεδίο Δράσης IV) 
ΣΤΟΧΟΣ 
Η ικανότητα του τεχνικού εξοπλισμού και των συστημάτων μάθησης να λειτουργούν κατά τρόπο συνδυασμένο 
δεν είναι μόνο αποφασιστικής σημασίας από άποψη χρησιμότητας τους για το μαθητή, αλλά επίσης διαδραμ-
ματίζει σοβαρό ρόλο στην αγορά για τεχνολογία της μάθησης και υπηρεσίες ανοικτής μάθησης. Ως εκ 
τούτου, αποτελούν στόχους του παρόντος Πεδίου Δράσης: 
5. 10. 87 Επίσημη Εφημερίδα των Ευρωπαϊκών Κοινοτήτων Αριθ. C 265/35 
— να εξασφαλιστεί ότι οι εργασίες με αντικείμενο τα πρότυπα των επικοινωνιών, σε όλα τα μέσα που 
σχετίζονται με την ανοικτή μάθηση, εξελίσσονται ακολουθώντας αμοιβαία συμβατούς δρόμους· 
— να προσδιοριστούν και να ενθαρρυνθούν εργασίες σε τομείς που επί του παρόντος μεν δεν εξετάζονται, 
αλλά είναι βασικοί για την πλήρωση των απαιτήσεων της μάθησης όσον αφορά την ικανότητα συνδυασμέ­
νης λειτουργίας-
— να δοθούν συμβουλές και να εγκριθούν κανόνες και πρότυπα ειδικά για την κοινότητα της ανοικτής 
μάθησης, όσον αφορά τη μελέτη και τη λειτουργικότητα των επιμέρους στοιχείων του συστήματος· 
— να κρατείται η κοινότητα της ανοικτής μάθησης ενήμερη για την κατάσταση όλων των προτύπων που 
έχουν σημασία για την εργασία και να δημιουργηθεί ένα κέντρο για την έγκριση και την εναρμόνιση 
ειδικών προτύπων. 
Για τους ως άνω σκοπούς θα αναληφθεί η συγκρότηση μιας νέας ομάδας χρηστών προτύπων, της οποίας οι 
εργασίες θα είναι: 
4.1. Καθορισμός προτύπων σημαντικών για τη μάθηση 
Με μια εμπεριστατωμένη ανάλυση των εργασιών που διεξάγονται διεθνώς με αντικείμενο τα πρότυπα, θα 
καθοριστούν τα πρωτόκολλα επικοινωνίας, λειτουργικά συστήματα, χαρακτηριστικά λογικού, συστήματα 
επικοινωνίας ανθρώπου-μηχανής, γλώσσες προσπέλασης βάσεων δεδομένων και κανόνες, τα οποία έχουν τη 
μεγαλύτερη σημασία για το περιβάλλον της μάθησης, με ειδική αναφορά στην αλληλοσύνδεση ανοικτών 
συστημάτων. 
Από τα ως άνω στοιχεία το σύστημα επικοινωνίας ανθρώπου-μηχανής έχει τη μεγαλύτερη ανάγκη προσαρμο­
γής στις απαιτήσεις του μαθητή, περιλαμβανομένης της αναγνώρισης χειρογράφων και της σύνθεσης και 
αναγνώρισης της φωνής. 
4.2. Οργανωτική υποστήριξη για πρότυπα μάθησης 
Αφορά την οργάνωση των αναγκαίων αμοιβαίων επαφών μεταξύ των φορέων που πρόκειται να συμμετάσχουν 
στις εργασίες εκπόνησης προτύπων που επηρεάζουν τη μάθηση και τη διοικητική υποστήριξη για εν εξελίξει 
δραστηριότητες. 
5. Προώθηση της Διαμόρφωσης Ευνοϊκών Συνθηκών (Πεδίο Δράσης V) 
ΣΤΟΧΟΣ 
Το ερέθισμα για την παροχή τεχνικού εξοπλισμού και συστημάτων ανοικτής μάθησης το οποίο προσφέρουν 
τα Πεδία Δράσης II, III και IV του προγράμματος DELTA απαιτεί να υπάρξει κάτι αντίστοιχο και στην 
πλευρά της ζήτησης. Η ταχύτητα με την οποία θα καθιερωθεί η ανοικτή μάθηση θα εξαρτηθεί σημαντικά 
από την τιμή στην οποία θα διατίθενται ο σχετικός εξοπλισμός και οι υπηρεσίες, ενώ οι οικονομίες κλίμακας 
λόγω κοινοτικών διαστάσεων θα είναι καίριας σημασίας για τη μείωση του κόστους. Παρ'όλα αυτά, όσο θα 
αναπτύσσονται πιο προηγμένα συστήματα για την υποστήριξη της ανοικτής μάθησης και το κόστος συμμε­
τοχής του διδασκόμενου θα τείνει να αυξηθεί, τόσο πιο αναγκαία θα γίνονται μέτρα επιλογής ώστε οι 
απαιτήσεις του διδασκόμενου να μπορούν να μετατραπούν σε πραγματική ζήτηση που θα τονώσει την 
κοινοτική αγορά στον τομέα της ανοικτής μάθησης και της τεχνολογικής υποδομής της. 
Οι προς εκτέλεση εργασίες στο πλαίσιο αυτού του Πεδίου Δράσης κατά τη διάρκεια της δοκιμαστικής 
φάσης του DELTA θα απαιτήσουν συζητήσεις μεταξύ της Επιτροπής και των κρατών μελών, ενώ για την 
προετοιμασία των φακέλων σε ειδικούς τομείς θα απαιτηθεί η βοήθεια εμπειρογνωμόνων: 
5.1. Φορολογική αντιμετώπιση της μάθησης 
Ενδεχόμενα μέτρα για τη συγκράτηση του κόστους απόκτησης υλικού και λογικού μάθησης, με ιδιαίτερη 
αναφορά σε φόρους που επηρεάζουν το διδακτικό υλικό, τους μεμονωμένους μαθητές και εταιρείες που 
αναπτύσσουν δραστηριότητα στον τομέα της μάθησης. 
5.2. Ρυθμιστικοί όροι 
Πρέπει να επιζητηθούν κίνητρα για τη διανομή διδακτικού υλικού στην Ευρώπη, περιλαμβανομένων της 
ενδεχόμενης έκδοσης ενός ευρωπαϊκού πιστοποιητικού διδακτικού, σχετικής επικύρωσης και της δυνατότητας 
χρησιμοποίησης καλωδιακής μετάδοσης κατά περίπτωση. Τούτο μπορεί να γίνει κατόπιν διαβουλεύσεων με 
τις αντίστοιχες αρχές, υπό το φως των πρωτοβουλιών της ΕΟΚ. για διαμόρφωση πολιτικής στο χώρο των 
οπτικοακουστικών μέσων και των υπαρχουσών τάσεων για την κατάργηση των σχετικών ελέγχων. 
5.3. Πολιτική τηL·πικoιvωvιώv 
Πρέπει να διερευνηθεί κατά ποιο τρόπο οι οργανισμοί τηλεπικοινωνιών θα ήταν δυνατόν να εφαρμόσουν 
ευνοϊκά τιμολόγια για τηλεπικοινωνιακό φόρτο λόγω εκπαιδευτικών δραστηριοτήτων. Τούτο θα μπορούσε 
ενδεχομένως να επιτευχθεί με συμφωνίες σε γενικά πλαίσια και/ή με αναφορά στην ώρα της ημέρας και στις 
συνθήκες φόρτισης των δικτύων που επικρατούν τη στιγμή που δημιουργείται ο φόρτος από τις ώς άνω 
δραστηριότητες. 
Αριθ. C 265/36 Επίσημη Εφημερίδα των Ευρωπαϊκών Κοινοτήτων 5. 10. 87 
5.4. Δικαιώματα πνευματικής ιδιοκτησίας και συγγραφικά δικαιώματα 
Αφορά την προετοιμασία μιας συμφωνίας για επαρκή προστασία κατά την αντιγραφή, αναμετάδοση, επεξεργα­
σία και δημοσίευση διδακτικού υλικού από ηλεκτρονικά μέσα, σε συνεννόηση με τις ενδιαφερόμενες εθνικές 
αρχές και υπηρεσίες της Επιτροπής. Χωρίς μια τέτοια συμφωνία θα εξουδετερωνόταν το κίνητρο της 
επαγγελματικής τάξης των εκπαιδευτικών να αφιερώσουν σχετικώς το χρόνο και τις ικανότητες τους. 
Στο πλαίσιο αυτής της δράσης θα σχηματισθεί μια ομάδα εργασίας για τα δικαιώματα πνευματικής ιδιοκτη­
σίας, με την οποία θα έρθουν σε επαφή κάτοχοι τέτοιων δικαιωμάτων και όσοι χρησιμοποιούν τα έργα τους, 
λαμβάνοντας όμως παράλληλα πλήρως υπόψη τις εν εξελίξει δραστηριότητες των υφισταμένων διεθνών 
οργανισμών στον τομέα της πνευματικής ιδιοκτησίας.